# Actividades multinivel

# Procesando a información

A sociedade romana estaba marcada polo poder dos emperadores e dos militares, apartando do poder ás clases populares, e especialmente, a mulleres e escravitude.

Repasa o aprendido realizando algunha das opcións.

# Opción A: Tarefa de repaso sobre a sociedade romana

Ordena de máis importante a menos importante as clases que formaban o sociedade romana.

- Emperador
- Senadores
- Cabaleiros
- Plebeos
- Mulleres
- Escravos

Comprobar

Correcto!

20253201103-60
Actividade non completada#Actividade superada. Puntuación: %s#Actividade non superada. Puntuación: %s#Lista desordenada

Síntoo... a resposta correcta é:

# Opción B: Recordas a estas mulleres?

Contesta as seguintes preguntas como verdadeiro ou falso.

# Pregunta 1

Cleopatra VII foi raíña de Exipto, pero tamén gobernou Roma ao ser a esposa de Xulio César, verdadeiro ou falso?

Verdadeiro Falso

# Retroalimentación

Falso

# Pregunta 2

Livia Drusila foi a esposa de Octavio Augusto, primeiro emperador romano, e foi importante para a etapa de esplendor da Pax Romana, verdadeiro ou falso?

Verdadeiro Falso

# Retroalimentación

Verdadeiro

# Pregunta 3

Boudica representa ben ás mulleres que se opuxeron ao Imperio romano e lideraron as revoltas contra eles, neste caso en Britania, verdadeiro ou falso?

Verdadeiro Falso

# Retroalimentación

Verdadeiro

# Pregunta 4

Antonia Caenis foi a primeira esposa de Tito Flavio Vespasiano e nai de Tito Flavio Vespasiano Augusto, dous dos mellores emperadores da Historia, verdadeiro ou falso?

Verdadeiro Falso

# Retroalimentación

Falso

# Pregunta 5

Gala Placidia foi filla, rexente, esposa e nai de Emperadores, verdadeiro ou falso?

Verdadeiro Falso

# Retroalimentación

Verdadeiro

# Pregunta 6

Hipatia de Alexandría fundou a famosa biblioteca de Alexandría, verdadeiro ou falso?

Verdadeiro Falso

# Retroalimentación

Falso

# Pregunta 7

Exeria foi unha muller galega, posiblemente da Limia e monxa, que peregrinou dende a Gallaecia ata Xerusalén para dende alí coñecer Belén, a aldea onde naceu Xesús de Nazaret, verdadeiro ou falso?

Verdadeiro Falso

# Retroalimentación

Verdadeiro

# Opción C: Como se divirte a poboación romana?

Le este texto de Marcial , poeta hispano-romano do 40-104 d. C., sobre a inauguración do Coliseo en Roma. Nel descríbese un combate de gladiadores, Prisco e Vero.

"Mentres que Prisco e Vero alongaban o enfrontamento,
e por longo tempo a loita foi igualada en ambos os lados,
Altos e repetidos berros reclamaban a liberdade para os homes;
Pero César seguiu a súa propia lei;
Era a lei de loitar co escudo ata que un dedo se alzase:
Fixo o que lle estaba permitido, a miúdo deu comidas e agasallos.
Pero chegouse ao final coa mesma igualdade:
Iguais ao loitar, iguais ao ceder.
César enviou espadas de madeira a ambos e palmas a ambos:
Por tanto, a coraxe e a habilidade recibiron o seu premio.
Isto non tivo lugar ante ningún príncipe salvo ti, César:
Cando dous loitaron, ambos foron vitoriosos."

O relato de Marcial sobre o combate entre Prisco e Vero mostra un resultado inesperado e extremadamente raro. Normalmente, os combates entre gladiadores só terminaban cando un combatente elevaba un dedo en sinal de derrota. Con todo, existían outros modos de terminar un combate: denominábase missio a unha acción mediante a cal un loitador podía ser retirado dun combate. Iso non quere dicir que deixase de ser gladiador, senón que deixaba o combate e volvía aos adestramentos.

Busca no texto cal foi o símbolo da vitoria de ambos os gladiadores e anótao no teu caderno.

Pensas que era algo habitual este final? Como pensas que terminaban estas loitas?

Os símbolos foron unha palma da vitoria polo combate, e unha espada de madeira ou rudus, pola súa liberdade.

Ao contrario da imaxe que nos transmite o cinema, os gladiadores e as gladiadoras loitaban para o goce do público, que tiña clubs de fans dos seus favoritos e favoritas. Era moi caro entrenar a un gladiador, meses e anos de traballo. O obxectivo non era a morte do gladiador ou da gladiadora, senón o espectáculo. Realmente era moi raro e extraordinario unha loita a morte entre eles.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)